Jako serbski klankodźiwadźelnik je wón swójske stawizny pisał: rodźeny Pozdečan Měrćin Krawc. Njedawno powědaše nam serbskim senioram Budyskeje tachantskeje wosady na měsačnym zetkanju wo swojich dožiwjenjach, kotrež měješe přez lětdźesatki na tymle wosebitym polu jewišćoweho wuměłstwa.
Klankodźiwadłowa sparta bu 1961 pod intendantom Jurjom Wuješom w Serbskim ludowym dźiwadle w Budyšinje załožena. „Mišter Krabat“ a „Ptači kwas“ słušeštej do prěnich inscenacijow. Kruhej awtorow přisłušeše tehdy předewšěm Hańža Bjeńšowa, pozdźišo tež Gerat Hendrich. Wjele serbskich a němskich dźěći je tele předstajenja rady wopytowało.
szl_Latn szl_Latn